Document ID: 32004R1233

KOMISSION ASETUS (EY) N:o 1233/2004,
annettu 2 päivänä heinäkuuta 2004,
maito- ja maitotuotealan maksujärjestelmää koskevista siirtymätoimenpiteistä asetuksen (EY) N:o 595/2004 soveltamiseksi Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen kohdan,
sekä katsoo seuraavaa:
(1)
Olisi säädettävä siirtymätoimenpiteitä, jotta Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia (jäljempänä ”uudet jäsenvaltiot”) voivat soveltaa maito- ja maitotuotealan maksun vahvistamisesta 29 päivänä syyskuuta 2003 annetussa neuvoston asetuksessa (EY) N:o 1788/2003 (1) säädettyä maksujärjestelmää.
(2)
Maito- ja maitotuotealan maksun vahvistamisesta annetun neuvoston asetuksen (EY) N:o 1788/2003 soveltamista koskevista yksityiskohtaisista säännöistä 30 päivänä maaliskuuta 2004 annetussa komission asetuksessa (EY) N:o 595/2004 (2) säädetään, että jäsenvaltiot mukauttavat kaikkien tuottajien tilakohtaisia viiterasvapitoisuuksia, jos kansallinen viiterasvapitoisuus ylittyy. On aiheellista säätää, että uusien jäsenvaltioiden olisi mukautettava tilakohtaisia viiterasvapitoisuuksia vasta toisesta kahdentoista kuukauden jaksosta, jona maksujärjestelmää sovelletaan kyseisissä jäsenvaltioissa. Tämän pitäisi taata se, että uusilla jäsenvaltioilla on riittävästi aikaa laskea niiden kansallisen viiterasvapitoisuuden ylitys.
(3)
Asetuksen (EY) N:o 595/2004 12 artiklan mukaisesti jäsenvaltioiden on vahvistettava jalostettavaksi käytetyn maidon määrät muiden kaupan pidettävien tuotteiden kuin maidon osalta. Jos osoittautuu vaikeaksi määritellä kyseiset määrät kaupan pidettyjen tuotteiden perusteella, jäsenvaltiot voivat vahvistaa kiinteästi maitoekvivalenttina ilmaistavat tuotteiden määrät ottaen huomioon tuottajan lypsykarjakoon ja karjalle ominaisen lehmän keskituotoksen. Jos maksujärjestelmän alussa esiintyy pientuottajien suuresta määrästä johtuvia hallinnollisia ongelmia, olisi oltava mahdollista sallia, että uudet jäsenvaltiot voivat asianmukaisesti perustellun pyynnön perusteella käyttää rajoitetun ajan maidon kansallista keskituotosta karjalle ominaisen lehmän keskituotoksen sijaan.
(4)
Tilakohtaisten viitemäärien jakamista sovelletaan Puolan ja Slovenian osalta vasta jaksosta 2005/2006 alkaen liittymisasiakirjan mukaisesti, sellaisena kuin se on mukautettuna Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehtoja ja niiden sopimusten mukautuksia, joihin Euroopan unioni perustuu, koskevan asiakirjan mukauttamisesta yhteisen maatalouspolitiikan uudistuksen vuoksi 22 päivänä maaliskuuta 2004 tehdyllä neuvoston päätöksellä 2004/281/EY (3). Asetuksessa (EY) N:o 595/2004 säädetyn jäsenvaltioiden kansallisten viitemäärien hallinnointijärjestelmää koskevan selvityksen jättämisen määräaikaa olisi sen vuoksi lykättävä kyseisten kahden jäsenvaltion osalta 1 päivään syyskuuta 2005.
(5)
Liittymisasiakirjan, sellaisena kuin se on neuvoston päätöksellä 2004/281/EY mukautettuna, määräysten mukaisesti uusien jäsenvaltioiden tilakohtaisten viitemäärien perusmäärä vahvistetaan asetuksen (EY) N:o 1788/2003 liitteessä I olevassa taulukossa f. Sen vuoksi uusien jäsenvaltioiden ei ole tarpeen ilmoittaa komissiolle asetuksen (EY) N:o 595/2004 25 artiklan 1 kohdassa säädettyä ensimmäisten tilakohtaisten viitemäärien jakoa toimituksiin ja suoramyyntiin.
(6)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian on sovellettava asetuksen (EY) N:o 595/2004 9 artiklaa toisesta kahdentoista kuukauden jaksosta, jona maksujärjestelmää sovelletaan kyseisissä jäsenvaltioissa, liittymisasiakirjan liitteessä II olevan 6 kohdan A kohdan 13 kohdan määräysten mukaisesti.
2 artikla
Poiketen siitä, mitä asetuksen (EY) N:o 595/2004 12 artiklan 2 kohdassa säädetään, komissio voi sallia, että Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia käyttävät enintään 31 päivään maaliskuuta 2007 asti asianmukaisesti perusteltujen pyyntöjen perusteella maidon kansallista keskituotosta karjalle ominaisen lehmän keskituotoksen sijaan.
3 artikla
Asetuksen (EY) N:o 595/2004 27 artiklan 3 kohdassa säädetty selvitys on toimitettava Puolan ja Slovenian osalta viimeistään 1 päivänä syyskuuta 2005.
4 artikla
Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia eivät sovella asetuksen (EY) N:o 595/2004 25 artiklan 1 kohtaa.
5 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä heinäkuuta 2004.

Labels: 15
17